stanford-oval/wikipedia huggingface dataset:
פיל רו
ביוגרפיה

רו נולד ביולי 1945 בקלארקסוויל שבטנסי. הוא למד באוניברסיטת אוסטין פי סטייט (Austin Peay State University), שם היה לבוגר ב-1967. בשנת 1972 קיבל תואר ברפואה מבית הספר לרפואה של אוניברסיטת טנסי. לאחר שסיים את לימודיו הגבוהים, שירת רו בחיל הרפואה של צבא ארצות הברית, ושובץ לדיוויזיה השנייה בבסיס מחנה קייסי השוכן בקוריאה הדרומית. ב-1974 השתחרר מהצבא בדרגת מייג'ור. לאחר מכן החל ללמוד כגניקולוג מיילד בעיר ג'ונסון סיטי, ולאחר 31 שנה בעולם הרפואה עזב למען הפוליטיקה של ארצות הברית. בשנת 203 נבחרה למועצת העירייה של ג'ונסון סיטי, ובשנים 2003–2007 כיהן כסגן ראש העיר. לאחר מכן, מ-2007 ועד 2009 היה ראש העיר.
ב-2008 התקיימו בחירות מקדימות במפלגה הרפובליקנית לבחירת מועמד המפלגה לייצוג מחוז הקונגרס הראשון של טנסי בבית הנבחרים של ארצות הברית. רו גבר בפריימריז על דייוויד דייוויס, נציג המחוז המכהן שנבחר לראשונה שנתיים קודם לכן, בבחירות האמצע ב-2006. דייוויס ייחס את הפסדו לקולות של מצביעים דמוקרטים שהשתתפו בבחירות המקדימות הפתוחות, ובחרו להצביע ליריבו כמחאה על דפוס הצבעותיו השמרני בקונגרס. בבחירות הכלליות ניצב רו בפני רוב ראסל, מנהל המרכז לכתיבה ולתקשורת באוניברסיטת המדינה של מזרח טנסי. היבחרו של רו לבית הנבחרים היה צפוי כבר בעת שזכה בפריימריז הרפובליקני, שכן את המחוז ייצגו חברי המפלגה הרפובליקנית ברציפות מאז 1881.
ב-5 בפברואר 2013 הציג רו במליאת בית הנבחרים את "חוק אנדרטת המלחמה הלאומית לסערת המדבר ומגן במדבר". הצעת חוק זו אישרה להקים אנדרטה לחיילי הכוחות המזוינים של ארצות הברית שהשתתפו במלחמת המפרץ ובמבצע מגן במדבר, בסמוך לאנדרטת לינקולן. בראשית כהונתו הבטיח רו לשרת בבית הנבחרים חמש תקופות כהונה בלבד, שהן עשר שנים. עם זאת, ב-6 בפברואר 2018 הכריז כי יתמודד לקדנציה שישית, באומרו כי עליו להמשיך בעבודתו שהחל כאשר מונה ליושב ראש הוועדה לענייני חיילים משוחררים.
בינואר 2020 הכריז כי יפרוש מהחיים הפוליטיים עם התפזרות הקונגרס ה-116 של ארצות הברית.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  היילי בירד, Tennessee Rep. Phil Roe says he'll retire at end of year, באתר CNN‏, 3 בינואר 2020 (באנגלית)
↑  Roe to run for re-election, באתר ג'ונסון סיטי פרס, 7 בפברואר 2018 (באנגלית)
↑  אמילי קוקריין, Phil Roe, Tennessee Republican, Announces Retirement From Congress, באתר הניו יורק טיימס, 3 בינואר 2020 (באנגלית)
| --- | --- |
בקרת זהויות :  US Congress: R000582
פול מודריץ'

| --- | --- |

צילום מ-2015 בשוודיה
 לידה:  13 ביוני 1946 (בן 78) ראטון, ארצות הברית 
 שם לידה:  Paul Lawrence Modrich 
 ענף מדעי:  ביוכימיה
 מקום מגורים:  ארצות הברית
 מקום לימודים:  אוניברסיטת סטנפורד (1973) 
 מוסדות:  אוניברסיטת קליפורניה בברקלי (1974–1976)  בית הספר לרפואה של אוניברסיטת דיוק (1984–1988)  בית הספר לרפואה של אוניברסיטת דיוק (1980–1984)  בית הספר לרפואה של אוניברסיטת דיוק (1976–1980)  המכון הרפואי הווארד יוז (1994–2019)  בית הספר לרפואה של אוניברסיטת דיוק (1 ביולי 2022)  בית הספר לרפואה של אוניברסיטת דיוק (1988–30 ביוני 2022)  אוניברסיטת דיוק 
 פרסים והוקרה:  פרס נובל לכימיה (2015)  פרס צפון קרולינה לשירות ציבורי (2016)  פרס צ'ארלס מוט (1996)  עמית האקדמיה של האגודה האמריקנית לחקר הסרטן (2017)  פרס קרן רוברט וקלייר פסראו לתרומות ייחודיות לחקר הסרטן (1998)  עמית האקדמיה האמריקאית לאמנויות ולמדעים  פרס קמיל דרייפוס 
 אתר רשמי
 תרומות עיקריות
 מיפויי המכניזם שבעזרתו מצליחים תאים לתקן דנ"א פגום ולשמור על המידע הגנטי
 
פול לורנס מודריץ' (באנגלית: Paul Lawrence Modrich; נולד ב-13 ביוני 1946) הוא ביוכימאי אמריקאי, פרופסור לביוכימיה באוניברסיטת דיוק שבצפון קרוליינה ובמכון למחקר רפואי על שם הווארד יוז בצ'ווי צ'ייס, מרילנד. בשנת 2015 זכה בפרס נובל לכימיה (במשותף עם תומאס לינדל ועזיז סנג'אר), על מחקרו בנושא מנגנוני התיקון של הדנ"א.
פרטים ביוגרפיים

פול מודריץ' נולד בראטון, עיירת פועלים בצפון מדינת ניו מקסיקו כבן ללורנס מודריץ' ולמרגרט מודריץ' לבית טרק (McTurk). האב, בעל שורשים קרואטיים שגדל בין כורי פחם במדינת קולורדו, היה למורה לביולוגיה בתיכון העירוני של רייטון ומאמן פוטבול. פול מודריץ' התעניין במדעי החיים ובכימיה מילדותו, וכשהיה נער עודד אותו אביו שיעסוק בעתיד בחקר ה-DNA. בשנת 1973, קיבל תואר דוקטור מאוניברסיטת סטנפורד.
מחקר

בשנת 1976 הצטרף מודריץ' לאוניברסיטת דיוק. עבודת המחקר העיקרית שלו מתמקדת בתיקון DNA ובתיקון אי התאמה ב-DNA (אנ').
בשנת 2015 זכה בפרס נובל לכימיה במשותף עם תומאס לינדל ועזיז סנקאר על מחקריהם הנפרדים בנושא תיקון DNA ועל כך שהצליחו לפצח ולמפות ברמה המולקולרית את המכניזם שבאמצעותו מצליחים התאים לתקן דנ"א פגום ולשמור על המידע הגנטי. מודריץ' ביצע ניסויים ביוכימיים על מנת ללמוד את תיקון אי ההתאמה בחיידק אי קולי.
בטקס הכרזת זכייתם בנובל, הסבירו נציגי ועדת הפרס ש"עבודתם סיפקה ידע בסיסי לגבי האופן שבו פועל התא החי וזו שימשה, בין היתר, לפיתוחם של טיפולים חדשים בסרטן".
פול מודריץ' נשוי לוויקרס ברדט.
פרסים

מלבד זכייתו בפרס נובל לכימיה, מודריץ' הוא חבר האקדמיה האמריקאית לאמנויות ולמדעים וחבר האקדמיה הלאומית למדעים.
פולקסאמפפנגר

פולקְסְאֶמפּפנגֶר דגם VE-301
פולקְסְאֶמפּפנגֶר (בגרמנית: Volksempfänger – "מַקְלֵט העם") היה סדרה של מקלטי רדיו שפותחה בגרמניה על ידי אוטו גריסינג (Otto Griessing) על פי בקשתו של יוזף גבלס.
מטרת תוכנית הפולקְסְאֶמפּפנגֶר הייתה להפוך את טכנולוגיית קליטת הרדיו לזמינה לציבור הרחב. גבלס השכיל להבין את הפוטנציאל התעמולתי הגדול של מדיום חדש יחסית זה, ולכן העריך את האפשרות להפוך את מקלטי הרדיו לזמינים לציבור הרחב כחשובה ביותר.
היסטוריה

הפולקְסְאֶמפּפנגֶר דגם VE-301‏ הוצג ב-8 באוגוסט 1933 בתערוכת הרדיו הבינלאומית בברלין (Internationale Funkausstellung Berlin), וכבר במהלכה נמכרו כמאה אלף מכשירים. ה-VE-301 עלה 76 רייכסמארק, מחיר שווה לכל נפש, והדגם הזול יותר, ה-DKE38 (שכונה לעיתים על ידי הציבור Goebbels-Schnauze – בתרגום מקורב "הפה של גבלס"), שיוצר מאוחר יותר, עלה רק 35 רייכסמארק. במקביל יוצרו דגמים נוספים תחת מותגים כדוגמת פולקְסְאֶמפּפנגֶר, גמיינשפטסאמפפנגר (Gemeinschaftsempfänger)‏, KdF (ראשי תיבות של Kraft durch Freude – כוח באמצעות שמחה), DKE ‏(Deutscher Kleinempfänger) ואחרים.
כל מכשירי הפולקְסְאֶמפּפנגֶר תוכננו בכוונה לקלוט תחנות מקומיות, על מנת להבטיח ששידורי התעמולה הנאצית יוכלו להישמע בקלות, ולהקשות על קליטת שידורים אחרים, דוגמת ה"שידורים הבינלאומיים" של ה-BBC. לשם כך לא קלטו מכשירי הפולקְסְאֶמפּפנגֶר ערוצים של גלים קצרים ויצרני המכשיר נמנעו מהמנהג, המקובל בקרב יצרני מכשירי רדיו בתקופה זו, לסמן את מיקומן המשוער של התחנות האירופאיות העיקריות על סקלת כוונון התחנות. בדרך כלל סומנו רק תחנות גרמניות (ומאוחר יותר, לאחר האנשלוס, גם אוסטריות), ולמודלים הזולים לא הייתה אפילו סקלת כוונון (בתצלום למעלה לדוגמה יש על כפתור הכוונון מספרים שרירותיים במקום אורכי גל או קילוהרצים). רגישות הקליטה הייתה נמוכה יותר מאשר ברדיו רגיל, אם כי עדיין ניתן היה במאמץ מסוים לקלוט במכשיר תחנות זרות (כולל ה-BBC), בייחוד כשתחנות אלו הגבירו את עוצמת השידור במהלך מלחמת העולם השנייה, וזאת חרף מאמצי המשטר הנאצי למנוע זאת.
כחלק ממאבקו של המשטר הנאצי בהאזנה לתחנות הזרות, נקבעה פעולה זו כעבירה פלילית בגרמניה הנאצית, ובחלק מהשטחים הכבושים, כדוגמת פולין, נאסרה הקשבה לכל סוגי שידורי הרדיו על כל מי שלא היה אזרח גרמני (מאוחר יותר בזמן המלחמה הורחב איסור זה לרוב המדינות הכבושות יחד עם החרמה מסיבית של מקלטי רדיו). העונשים בגין הפרת החוק נעו בין החרמה של מכשירי רדיו, למאסר, ועד עונש מוות, בייחוד בשלבים האחרונים של המלחמה. עם זאת, האזנה חשאית זו הייתה נפוצה ברוב המדינות הכבושות ובגרמניה עצמה (בייחוד בשלהי המלחמה). הנאצים ניסו לשבש את קליטת השידורים של חלק מתחנות השידור של האויב, בהצלחה חלקית בלבד.
השפעות

משרד התעמולה הנאצי בראשותו של גבלס הנהיג מדיניות מכוונת של הגברת ההאזנה לרדיו בקרב הציבור הגרמני. עם פרוץ המלחמה עלתה ההאזנה לרדיו ממילא, כי הציבור היה צמא למידע מן החזית. בצד יתרונות התעמולה המובהקים, הרוויחה קופת המדינה, ובמיוחד תקציבו של משרד התעמולה, מאגרת רדיו בת שני רייכסמארק בחודש שהיה על כל בעל מקלט רדיו לשלם. אגרה זו הייתה מרכיב חשוב ביותר בתקציב משרד התעמולה.
רבות נאמר על היעילות של הפולקְסְאֶמפּפנגֶר ככלי תעמולה. את התיאור הידוע ביותר סיפק אלברט שפר, האדריכל של היטלר ושר החימוש והייצור המלחמתי, שאמר בנאומו האחרון במשפטי נירנברג:
הרודנות של היטלר הייתה שונה בנקודה מהותית אחת מכל קודמותיה בהיסטוריה. הוא היה הרודן הראשון...שעשה שימוש מלא בכל האמצעים הטכנולוגיים כמו הרדיו והרמקול, מ-80 מיליון איש נגזלה המחשבה העצמאית. כך התאפשר אפוא להכפיפם לרצונו של אדם אחד.
הרדיו השימושי

המקבילה הבריטית לפולקְסְאֶמפּפנגֶר הייתה ה-"Utility Radio" (הרדיו השימושי), שיוצר על ידי קונסורציום של יצרנים, על פי תכנון סטנדרטי שאושר על ידי הממשלה, תוך שימוש ברכיבים סטנדרטיים, במטרה לעשות את התיקונים קלים יותר. עם זאת, המטרה העיקרית של התכנון הבריטי הייתה לחסוך בחומרי גלם שהיו בצמצום ולפשט תיקונים, ולא למנוע האזנה לתחנות זרות (המדיניות הרשמית הייתה נגד האזנה כזו, אך היא לא נאסרה בפועל בממלכה המאוחדת).
הפולקְסְאֶמפּפנגֶר בתרבות העממית

על עטיפת האלבום Radio-Activity, שיצא לאור ב-1975, בביצוע קרפטוורק, הרכב מוזיקלי מגרמניה מחלוצי המוזיקה האלקטרונית, מופיע הפולקְסְאֶמפּפנגֶר של חברת DKE (מדגם 38).
הלהקה הגרמנית Welle:Erdball הפיקה שיר שכותרתו "פולקְסְאֶמפּפנגֶר VE-301", שהופיע לראשונה באלבומם Die Wunderwelt Der Technik מ-2002.
לקריאה נוספת

בגרמנית:
Ansgar Diller: Der Volksempfänger. Propaganda- und Wirtschaftsfaktor. In: Mitteilungen des Studienkreises Rundfunk und Geschichte 9/1983, S. 140-157
Michael P. Hensle: Rundfunkverbrechen. Das Hören von "Feindsendern" im Nationalsozialismus, Metropol: Berlin 2003, ISBN 3-936411-05-0
Wolfgang König: Der Volksempfänger und die Radioindustrie. Ein Beitrag zum Verhältnis von Wirtschaft und Politik im Nationalsozialismus. In: Vierteljahreshefte für Sozial- und Wirtschaftsgeschichte 90/2003, S. 269-289
Wolfgang König: Mythen um den Volksempfänger. Revisionistische Untersuchungen zur nationalsozialistischen Rundfunkpolitik. In: Technikgeschichte 70/2003, S. 73-102
Wolfgang König: Volkswagen, Volksempfänger, Volksgemeinschaft. "Volksprodukte" im Dritten Reich: Vom Scheitern einer nationalsozialistischen Konsumgesellschaft, Ferdinand Schöningh: Paderborn et al. 2004, ISBN 3-506-71733-2
Conrad F. Latour: Goebbels' "außerordentliche Rundfunkmaßnahmen" 1939-1942. In: Vierteljahrshefte für Zeitgeschichte 11/1963, S. 418-435.
Daniel Mühlenfeld: Joseph Goebbels und die Grundlagen der NS-Rundfunkpolitik. In: Zeitschrift für Geschichtswissenschaft 54/2006, S. 442–467.
Uta C. Schmidt: Der Volksempfänger. Tabernakel moderner Massenkultur. In: Inge Marßolek/Adelheid von Saldern (Hg.): Radiozeiten. Herrschaft, Alltag, Gesellschaft (1924-1960), Vlg. f. Berlin-Brandenburg: Potsdam 1999, S. 136-159, ISBN 3-932981-44-8
Kilian J. L. Steiner: Ortsempfänger, Volksfernseher und Optaphon. Entwicklung der deutschen Radio- und Fernsehindustrie und das Unternehmen Loewe 1923-1962, Essen: Klartext Vlg. 2005, ISBN 3-89861-492-1
הערות שוליים

↑  הוא קיצור שבו VE הוא קיצור של "Volksempfänger" ו"301" מייצג את התאריך 30/1/1933 – יום השבעתו של אדולף היטלר כקנצלר גרמניה
↑  Verzetsmuseum - Hand in?
| --- | --- |
בקרת זהויות :  GND: 4188518-1 
חלוקת 500 מכשירי פולקְסְאֶמפּפנגֶר לנזקקים לרגל יום הולדתו של גבלס, ברלין, 1938
עונת 2019/2020 בליגת העל בכדורסל

| --- | --- |

 תאריך התחלה:  5 באוקטובר 2019 
 תאריך סיום:  28 ביולי 2020 
 מספר משתתפות:  12
 מארחת:  פיינל פור: היכל מנורה מבטחים, תל אביב
 זוכה:  מכבי תל אביב
 סגנית:  מכבי ראשון לציון
 ירידה:  מכבי אשדוד
 מספר משחקים:  עונה סדירה: 22 מחזורים בית עליון: 6 משחקים  בית תחתון: 7 משחקים פלייאוף: 4 סדרות רבע גמר הטוב מ-3 משחקים  פיינל פור: 2 חצאי גמר וגמר
 השחקן המצטיין:  MVP העונה: ישראלדני אבדיה (מכבי תל אביב)  MVP הגמר: ארצות הבריתישראל אמארה סטודמאייר (מכבי תל אביב)
 מלך הסלים:  ארצות הבריתג'יימס יאנג (מכבי חיפה)  20.5 למשחק
 מלך הריבאונדים:  ארצות הבריתסטיב זאק (הפועל באר שבע)  10.7 למשחק
 מלך האסיסטים:  ונצואלהגרגורי ורגאס (מכבי חיפה)  9.7 למשחק
 http://basket.co.il
 → 2018/20192020/2021 ←
 
עונת 2019/2020 בליגת העל בכדורסל היא העונה ה-66 של התחרות הארצית הבכירה לכדורסל בישראל וה-20 של ליגת העל. מספר הקבוצות הוא 12. על ניצחון במשחק מוענקות שתי נקודות ונקודה בודדת מוענקת על הפסד.
ב-13 במרץ 2020 הופסקה העונה בעקבות התפרצות נגיף הקורונה בישראל.
ב-8 במאי 2020 מנהלת ליגת העל בכדורסל החליטה על חידוש הליגה ב-21 ביוני ועל שינוי בשיטת המשחקים עד לסיום העונה.
קבוצות

ליגת העל בעונה זו כוללת 12 קבוצות, 11 ששיחקו בליגה ב-2018/19, ומכבי חיפה שהעפילה בסיום העונה שעברה מהליגה הלאומית.
| קבוצה | עיר | אולם/היכל | מספר מושבים |
| --- | --- | --- | --- |
| הפועל אילת | אילת | בגין | 1,490 |
| הפועל באר שבע | באר שבע | אולם הקונכייה | 3,000 |
| הפועל גלבוע גליל | מועצה אזורית גלבוע | גן נר | 2,100 |
| הפועל חולון | חולון | היכל טוטו חולון | 5,500 |
| הפועל ירושלים | ירושלים | פיס ארנה | 11,000 |
| הפועל תל אביב | תל אביב | היכל קבוצת שלמה | 3,504 |
| מכבי אשדוד | אשדוד | היכל טוטו הקריה | 2,200 |
| מכבי חיפה | חיפה | היכל הספורט רוממה | 5,000 |
| מכבי ראשון לציון | ראשון לציון | בית מכבי | 2,500 |
| מכבי תל אביב | תל אביב | מנורה מבטחים | 10,383 |
| עירוני נהריה | נהריה | עין שרה | 2,500 |
| עירוני נס ציונה | נס ציונה | לב המושבה | 1,200 |
צוות ונותני חסות

| קבוצה | בעלים/נשיא | מאמן | קפטן | יצרנית תלבושות | נותנות חסות ראשיות ומשניות |
| --- | --- | --- | --- | --- | --- |
| הפועל אילת | נחי אינדיק | ישראלאריק אלפסי | אבי בן שימול | PEAK | קניון מול הים, מלונות דן, מטיילי א. אילת, ישראייר, יוסי אברהמי |
| הפועל באר שבע | כפיר ארזי | ישראלרמי הדר | ספנסר וייס | ספולדינג | אלטשולר שחם, RK, בא7 שבע, מוקד ארזי, ברלינגטון אינגליש |
| הפועל גלבוע גליל | חיים אוחיון | ישראלליאור ליובין | נתנאל ארצי | PEAK | דקל א.ח.ר, מלון גליליון |
| הפועל חולון | שלמה אייזיק | יוון סטפאנוס דדאס | שלומי הרוש | PEAK | יונט, שגריר, אופטיקה בליסימה, גלי קור, עצמון פיברגלס, אוטו סנטר, מסיעי שאשא |
| הפועל ירושלים | אייל חומסקי | ישראלעודד קטש | בר טימור | PEAK | בנק יהב, הרשות לפיתוח ירושלים, אופקים תיירות ונסיעות, Luciana, ארומה אספרסו בר, מלון קראון פלזה ירושלים |
| הפועל תל אביב | רמי כהן | יוון יאניס קאסטריטיס | תומר גינת | PEAK | SP מצרפלס, ש. ונציה, סיג |
| מכבי אשדוד | מאיר קיקוז | ישראל עמית תמיר | ליאור אליהו | And1 | SCE |
| מכבי חיפה | ג'ף רוזן | ונצואלה דניאל סאוואנה | ווילי וורקמן | JOMA | הנטר, רכב קליל |
| מכבי ראשון לציון | יצחק פרי | ישראלגיא גודס | עוז בלייזר | אנדר ארמור | קניון הזהב, כלל ביטוח, מגדל, RK, א.ד.י מערכות לרכב |
| מכבי תל אביב | שמעון מזרחי | יוון יואניס ספרופולוס | ג'ון דיברתולומיאו | נייקי | פוקס, DHL, קפה גרג, עמינח, קרסו מוטורס, פעילים, weSure ביטוח |
| עירוני נהריה | ניסים אלפסי | ישראלדני פרנקו | טוני גפני | PEAK |  |
| עירוני נס ציונה | יניב מזרחי | ישראלנדב זילברשטיין | טל דן | קאפה | חי מוטורס, פרומיס קוסמטיקס, קפה ציונה, מ. רוטשטיין יזמות ובנייה, קבוצת יובלים |
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | אחוזי הצלחה | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 22 | 20 | 2 | 2005 | 1670 | 335+ | .909 | העפלה לבית העליון |
| 2 | הפועל ירושלים | 22 | 18 | 4 | 1975 | 1752 | 223+ | .818 | העפלה לבית העליון |
| 3 | מכבי ראשון לציון | 22 | 13 | 9 | 1802 | 1704 | 98+ | .591 | העפלה לבית העליון |
| 4 | הפועל חולון | 22 | 12 | 10 | 1910 | 1925 | 15- | .545 | העפלה לבית העליון |
| 5 | מכבי חיפה | 22 | 11 | 11 | 1865 | 1845 | 20+ | .500 | העפלה לבית התחתון |
| 6 | עירוני נס ציונה | 22 | 10 | 12 | 1879 | 1926 | 47- | 455. | העפלה לבית התחתון |
| 7 | הפועל תל אביב | 22 | 9 | 13 | 1860 | 1907 | 47- | .409 | העפלה לבית התחתון |
| 8 | עירוני נהריה | 22 | 9 | 13 | 1797 | 1861 | 64- | 409. | העפלה לבית התחתון |
| 9 | הפועל אילת | 22 | 9 | 13 | 1826 | 1883 | 57- | 409. | העפלה לבית התחתון |
| 10 | הפועל גלבוע גליל | 22 | 9 | 13 | 1888 | 1976 | 88- | 409. | העפלה לבית התחתון |
| 11 | הפועל באר שבע | 22 | 8 | 14 | 1784 | 1897 | 113- | .364 | העפלה לבית התחתון |
| 12 | מכבי אשדוד | 22 | 4 | 18 | 1730 | 1975 | 245- | 182. | העפלה לבית התחתון |
טבלת הליגה > הבית העליון

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | אחוזי הצלחה | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 28 | 24 | 4 | 2477 | 2058 | 419+ | 889. | העפלה לשלב הפלייאוף |
| 2 | הפועל ירושלים | 28 | 21 | 6 | 2411 | 2171 | 240+ | 778. | העפלה לשלב הפלייאוף |
| 3 | מכבי ראשון לציון | 28 | 17 | 11 | 2244 | 2130 | 114+ | 593. | העפלה לשלב הפלייאוף |
| 4 | הפועל חולון | 28 | 12 | 16 | 2280 | 2412 | 132- | 444. | העפלה לשלב הפלייאוף |
טבלת הליגה > הבית התחתון

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | אחוזי הצלחה | הערות |
| --- | --- | --- | --- | --- | --- | --- | --- | --- | --- |
| 5 | הפועל גלבוע גליל | 29 | 16 | 13 | 2498 | 2530 | 32- | 552. | העפלה לשלב הפלייאוף |
| 6 | מכבי חיפה | 29 | 15 | 14 | 2455 | 2431 | 24+ | 517. | העפלה לשלב הפלייאוף |
| 7 | עירוני נס ציונה | 29 | 13 | 16 | 2476 | 2566 | 90- | 448. | העפלה לשלב הפלייאוף |
| 8 | הפועל תל אביב | 29 | 13 | 16 | 2460 | 2466 | 6- | 433. | העפלה לשלב הפלייאוף |
| 9 | הפועל באר שבע | 29 | 12 | 17 | 2340 | 2465 | 125- | 414. |  |
| 10 | הפועל אילת | 28 | 11 | 17 | 2316 | 2392 | 76- | 393. |  |
| 11 | עירוני נהריה | 28 | 11 | 17 | 2276 | 2319 | 43- | 393. |  |
| 12 | מכבי אשדוד | 29 | 5 | 24 | 2341 | 2634 | 293- | 172. | ירדה לליגה הלאומית |
פלייאוף

4 קבוצות בבית העליון ו-4 הראשונות בבית התחתון יתמודדו בסדרות לפי דירוגן בסיום העונה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון והשלישי (במידת הצורך). המדורגת נמוך יותר תארח את המשחק השני.
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| מכבי תל אביב | 1-2 | הפועל תל אביב | 66-67 | 82-72 | 68-83 |
| הפועל חולון | 2-1 | הפועל גלבוע גליל | 77-80 | 99-65 | 87-82 |
| מכבי ראשון לציון | 0-2 | מכבי חיפה | 72-87 | 82-101 |  |
| הפועל ירושלים | 0-2 | עירוני נס ציונה | 79-104 | 87-114 |  |
פיינל פור

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |


|  |  מכבי תל אביב | 81 |   |  |  |  |
|  |  הפועל גלבוע גליל | 78 |   |  |  |  |
|  |  |  |   |  |  |  |
|  |  |  |   |  |  |  |
|  |  |  |   |  |  מכבי תל אביב | 86 |
|  |  |  |   |   |  מכבי ראשון לציון | 81 |
|  |  |  |   |   |  |  |
|  |  |  |   |   |  |  |
|  |  הפועל ירושלים | 97 |   |   |  |  |
|  |  מכבי ראשון לציון | 100 |   |   |  |  |
במפעלים האירופים

| מועדון | מפעל | שלב |
| --- | --- | --- |
| מכבי תל אביב | יורוליג | עונה סדירה מקום 5 |
| מכבי ראשון לציון | יורוקאפ | שלב הבתים |
| הפועל ירושלים | ליגת האלופות | רבע הגמר |
| הפועל חולון | ליגת האלופות | שלב הבתים |
| עירוני נס ציונה | יורופקאפ | טופ 16 |

היורוליג, היורוקאפ והיורופקאפ לא הגיעו לסיומם עקב מגפת הקורנה.
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 28 ביולי 2020 | מכבי תל אביב | 86‏–81 | מכבי ראשון לציון | היכל מנורה מבטחים, תל אביב |
| 21:00 | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: אין שופטים: ספי שמש, ארז גוריון, צחי הבדלי |
|  | נק': אמארה סטודמאייר - 18 ריב': אות'לו האנטר - 8 אס': סקוטי וילבקין - 6 | (סיקור) | נק': דיאנג'לו האריסון - 38 ריב': דיאנג'לו האריסון, דריל מונרו - 6 כ"א אס': דיאנג'לו האריסון - 5 |  |
פרסים > מצטיין המחזור

| מחזור> אוקטובר | שחקן> אוקטובר | קבוצה> אוקטובר | מדד> אוקטובר |
| --- | --- | --- | --- |
| 1 | ארצות הברית ישראל טי ג'יי קליין | הפועל חולון | 27 |
| 2 | ארצות הברית אלכס המילטון (1/3) | מכבי ראשון לציון | 36 |
| 3 | ישראל ליאור אליהו (1/2) | מכבי אשדוד | 26 |
| 4 | ארצות הברית סקוטי וילבקין (1/2) | מכבי תל אביב | 34 |
נובמבר
| 5 | ישראל רפי מנקו (1/2) | הפועל אילת | 20 |
| 6 | ארצות הברית דומיניק ווטרס | עירוני נהריה | 32 |
דצמבר
| 8 | ארצות הברית ג'אמר גאלי (1/2) | הפועל גלבוע גליל | 42 |
| 8 | ארצות הברית ג'סטין טילמן | הפועל גלבוע גליל | 29 |
| 9 | ארצות הברית הרפובליקה הדומיניקנית ג'יימס פלדיין | הפועל ירושלים | 44 |
| 10 | ארצות הברית אלכס המילטון (2/3) | מכבי ראשון לציון | 33 |
| 11 | ארצות הברית ישראל ג'ייק כהן | מכבי תל אביב | 42 |
| 12 | ישראל ליאור אליהו (2/2) | מכבי אשדוד | 30 |
ינואר
| 13 | ארצות הברית אלכס המילטון (3/3) | מכבי ראשון לציון | 43 |
| 14 | ארצות הברית ג'ורדן המילטון | הפועל תל אביב | 33 |
| 15 | הרפובליקה הדומיניקנית אדגר סוסה | הפועל גלבוע גליל | 37 |
| 16 | ארצות הברית ג'אמר גאלי (2/2) | הפועל גלבוע גליל | 51 |
| 17 | ונצואלה גרגורי ורגאס (1/2) | מכבי חיפה | 22 |
פברואר
| 18 | ונצואלה גרגורי ורגאס (2/2) | מכבי חיפה | 33 |
| 19 | ישראל רפי מנקו (2/2) | הפועל אילת | 37 |
מרץ
| 20 | ארצות הברית ג'ף וויטי | עירוני נס ציונה | 35 |
| 21 | ארצות הברית מאני האריס | הפועל חולון | 41 |
יוני
| 22 | ישראל זיו בן צבי | הפועל אילת | 28 |
| 23 | ישראל תמיר בלאט | הפועל ירושלים | 24 |
| 24 | ארצות הברית סקוטי וילבקין (2/2) | מכבי תל אביב | 28 |
יולי
| 25 | ארצות הברית אוון ברוינסמה | הפועל באר שבע | 42 |
| 26 | ארצות הברית קמרון אוליבר | עירוני נס ציונה | 39 |
| 27 | ישראל יפתח זיו | הפועל גלבוע גליל | 25 |
| 28 | ארצות הברית ג'יי. פי. טוקוטו | עירוני נס ציונה | 41 |
| 29 | ארצות הברית אנדרו אנדרוז | מכבי חיפה | 36 |
| רבע גמר (1) | ארצות הברית דיאנג'לו הריסון | מכבי ראשון לציון | 35 |
| רבע גמר (2) | ישראל ים מדר | הפועל תל אביב | 24 |
פרסים > פרסים חודשיים > מצטיין החודש

| חודש | שחקן | קבוצה | מדד |
| --- | --- | --- | --- |
| אוקטובר | ארצות הברית ג'סטין טילמן | הפועל גלבוע גליל | 31.3 |
| נובמבר | ארצות הברית ג'ף ויטי | עירוני נס ציונה | 29.0 |
| דצמבר | ארצות הברית ישראל ג'ייק כהן | מכבי תל אביב | 23.8 |
| ינואר | ארצות הברית ג'ארמר גאלי | הפועל גלבוע גליל | 28.2 |
| פברואר | ארצות הברית ג'ייקובן בראון | הפועל ירושלים |  |
פרסים > פרסים חודשיים > השחקן הישראלי של החודש

| חודש | שחקן | קבוצה | מדד |
| --- | --- | --- | --- |
| אוקטובר | ישראל עומרי כספי | מכבי תל אביב | 15.5 |
| נובמבר | ישראל רביב לימונד | עירוני נס ציונה | 17.4 |
דצמבר: –
| ינואר | ישראל דני אבדיה | מכבי תל אביב | 18.3 |
| פברואר | ישראל רפי מנקו | הפועל אילת |  |
פרסים > פרסים חודשיים > מאמן החודש

| חודש | מאמן | קבוצה | נ–ה |
| --- | --- | --- | --- |
| אוקטובר | ישראל ליאור ליובין | הפועל גלבוע גליל | 3–0 |
| נובמבר | ישראל נדב זילברשטיין | עירוני נס ציונה | 2–0 |
| דצמבר | יוון יואניס ספרופולוס | מכבי תל אביב | 5–0 |
| ינואר | יוון סטפאנוס דדאס | הפועל חולון | 4–1 |
| פברואר | ישראל עודד קטש | הפועל ירושלים | 0-1 |
ראו גם

גביע המדינה 2019/2020
גביע ווינר 2019/2020
הערות שוליים

↑  משרדי הבריאות והספורט הודיעו: הפעילות מושבתת, באתר ONE‏, 13 במרץ 2020
↑  בשעה טובה: ליגת ווינר סל חוזרת!, באתר מנהלת הליגה‏, 8 במאי 2020
↑  מתווה החזרה המלא של ליגת ווינר סל, באתר מנהלת הליגה‏, 10 במאי 2020
↑  בעקבות התפרצות נגיף הקורונה, המשחק התקיים באיחור רב
↑  בעקבות התפרצות נגיף הקורונה, המשחק שוחק ללא קהל
| עונות בליגת הכדורסל העליונה בישראל |
| --- | --- | --- |
| ליגה ארצית | 1953/1954 • 1955 • 1957 • 1957/1958 |  |
| ליגה לאומית | 1958/1960 • 1960 • 1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 |  |
| ליגה לאומית א' | 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 |  |
| ליגת העל | 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
פיל שילר

| --- | --- |

פיל שילר בכנס המפתחים העולמי של אפל
 לידה:  8 ביוני 1960 (בן 64) נטיק, ארצות הברית 
 מדינה:  ארצות הברית 
 מקום מגורים:  נאטיק, מסצ'וסטס
 השכלה:  בוסטון קולג' (1982) 
 מקצוע:  סגן נשיא בכיר לשיווק בחברת אפל
 מעסיק:  אפל, מקרומדיה, בית החולים הכללי מסצ'וסטס 
 תפקיד:  מנהל כללי 
 
פיליפ ו. שילר (באנגלית: Philip W. Schiller) הוא סגן הנשיא הבכיר לשיווק עולמי בחברת אפל. שילר הוא דמות בולטת בציבור ההרצאות והכנסים של אפל. הוא מסייע למנכ"ל החברה טים קוק, והיה חבר בצוות ההנהגה הבכירה של החברה, לאחר שסטיב ג'ובס חזר לאפל בשנת 1997.